open-index/open-wikipedia-markdown huggingface dataset:
Pohjolan pikajuna

**Pohjolan pikajuna** () oli junayhteys, jonka Compagnie Internationale des Wagons-Lits avasi vuonna 1896 välille Pariisi–Pietari. Juna kulki Pariisista Brysselin, Kölnin, Hannoverin, Berliinin, Königsbergin ja Daugavpilsin kautta Pietariin. Matkustajat joutuivat vaihtamaan junaa Itä-Preussissa, sillä Venäjällä on käytössä Länsi-Eurooppaan verrattuna leveämpi raideleveys.
 
Wagon-Litsin perustajat halusivat perustaa suoran junayhteyden Pietarin ja Lissabonin välille jotta matkustajat voisivat matkustaa valtamerialuksilla Atlantin yli Pohjois-Amerikkaan. Pariisissa matkustajat pääsivät Sud Expressissä Lissaboniin. Tämä reitti oli aikoinaan hyvin suosittu matkustustapa Euroopassa. 

Ensimmäisen maailmansodan jälkeen Pietariin ei enää päästy suoralla junalla. Junan reittiä muutettiin niin että se osa vaunuista kulki Varsovaan ja osa Riikaan, josta oli jatkoyhteys Leningradiin, Moskovaan sekä Rääveliin (Tallinna). Toisen maailmansodan jälkeen Nord Express alkoi kulkea Pariisista Hampurin ja Kööpenhaminan kautta Tukholmaan ja Osloon. Rinnakkaisessa Pariisin ja Varsovan välillä kulkevassa Ost-West Express -junassa alkoi 1960-luvun alussa kulkea suoria neuvostoliittolaisia vaunuja Moskovaan, ja yhteys toimii yhä edelleen.  Nord Expressin reitti typistettiin 1970-luvulla päättymään Kööpenhaminaan ja vuonna 2007 Pohjolan pikajuna kulki ainoastaan Pariisista Hampuriin.
Baldurin portti

**Baldurin portti** () on kuvitteellinen kaupunki *[[Forgotten Realms]]* -roolipelin maailmassa. Se on Chiontar-joen pohjoisrannalla ja Syväveden ja Amnin valtakunnan välimaastossa sijaitseva rannikkokaupunki, jossa on yli 42&nbsp;000 asukasta. Kaupungin on perustanut legendaarinen merenkävijä Balduran, jolta kaupunki on saanut nimensä.
 
Baldurin portti on keskeinen tapahtumapaikka Baldur's Gate -videopelisarjassa.
Periferia Productions

** Periferia Productions Oy** on suomalainen elokuvayhtiö. Yhtiö on tullut tunnetuksi erityisesti tuottamastaan lastenelokuvasta Valo. Omien tuotantojen lisäksi yhtiö on osallistunut muiden tuotantoyhtiöiden elokuviin yhteistuottajana. Tällainen yhteistuotanto on esimerkiksi vielä tuotannossa oleva naisten roadmovie Gal Planet.

## Periferia Productions Oy:n tuotantoa

* Miss Farkku-Suomi (2012)
* Enkeli (2009) – tuotannossa
* "Möbelhandlarens dotter" (2006) (minisarja)
* Valo (2005)
* Magnetic North (2003) (lyhyt elokuva)
* Dead Ends (2003) (lyhyt elokuva)
* Vertebra (2003) (lyhyt elokuva)
* Inkkaripäähine (2002) (lyhyt elokuva)

## Lähteet

## Aiheesta muualla
*
Syvävesi

**Syvävesi** () on kuvitteellinen kaupunkivaltio *[[Forgotten Realms]]* -roolipelin maailmassa. Kaupungissa on yli miljoona asukasta, ja se kuuluu Faerûn-mantereen tärkeimpien poliittisten ja taloudellisten keskusten joukkoon.

Kaupunkia johtavat salaperäiset Syväveden herrat (*Lords of Waterdeep*), joiden henkilöllisyyttä ei paljasteta, ei edes toisille herroille. He kokoontuvat yhteen ja esiintyvät julkisissa tilaisuuksissa naamioituna. Ainoa heistä, jonka henkilöllisyys tunnetaan laajemmalti, on "naamioton herra" Piergeiron Paladinson, kaupunginvartioston komentaja. Monen muun henkilöllisyydestä on myös saatu vihjeitä, mutta heidän arvoaan toistensa joukossa ei tiedetä. Muiden muassa kaupungin kuuluisin velho Khelben Arunsun on yksi kaupungin johtajista.
You/Play with Me

**You/Play With Me** on Jeff Killed Johnin, nykyisin Bullet for My Valentine, kaksiraitainen EP-levy.

## Kappaleet
# "You" - 4:08
# "Play With Me" - 3:07

## Jäsenet
* Matthew 'Matt' Tuck –  laulu, kitara
* Nick Crandle – basso
* Michael 'Padge'  Paget – kitara, taustalaulu
* Michael 'Moose' Thomas – rummut
Fabiana Murer

**Fabiana de Almeida Murer** (s. 16. maaliskuuta 1981 Campinas) on brasilialainen seiväshyppääjä.

Vuonna 1999 Murer sai pronssia Etelä-Amerikan mestaruuskilpailuissa ja sijoittui toiseksi alle 20-vuotiaiden Pan-Amerikan mestaruuskilpailuissa. Vuonna 2000 hän oli kymmenes Santiagon alle 20-vuotiaiden MM-kisoissa tuloksella 370 cm.

Vuonna 2005 Murer oli toinen Etelä-Amerikan mestaruuskilpailuissa. Saman vuoden Helsingin MM-kilpailuissa hän karsiutui loppukilpailusta. Vuonna 2006 Murer karsiutui Moskovan sisäratojen MM-kilpailuissa, sijoittui  viidenneksi ja Ateenan maailmancupissa toiseksi sekä voitti kultaa Ibero-Amerikan ja Etelä-Amerikan mestaruuskilpailuissa.

Vuonna 2007 Murer voitti kultaa Etelä-Amerikan mestaruuskilpailuissa sekä Pan-Amerikan kisoissa kisaennätyksellä 460 cm ja sijoittui Osakan MM-kisoissa kuudenneksi. Maaliskuussa 2008 hän jakoi Valencian sisäratojen MM-kisoissa pronssimitalin Puolan Monika Pyrekin kanssa omalla ja Etelä-Amerikan ennätyksellä 470 cm. Pekingin olympialaisissa 2008 Murer oli kymmenes ja  kuudes. Vuonna 2009 hän oli Berliinin MM-kilpailuissa viides,  toinen ja voitti Etelä-Amerikan mestaruuden.

Dohan sisäratojen MM-kilpailuissa 2010 Murer voitti kultaa tuloksella 480 cm. Hän voitti samana vuonna myös Ibero-Amerikan mestaruuden ja sijoittui kolmanneksi maanosien cupissa. Vuonna 2011 Murer voitti Etelä-Amerikan mestaruuden, kultaa Daegun MM-kilpailuissa tuloksella 485 sekä hopeaa Guadalajaran Pan-Amerikan kisoissa tuloksella 470. Murer on Brasilian historian ensimmäinen yleisurheilun maailmanmestari. Lontoon olympialaisissa 2012 hän karsiutui loppukilpailusta. Moskovan MM-kilpailuissa 2013 Murer oli viides ja Sopotin MM-hallikilpailuissa 2014 neljäs. Pekingin MM-kisoissa 2015 hän sai hopeaa tuloksella 485.

Murerin ennätys on ulkoradoilla 487 cm ja sisäradoilla 483 cm. Molemmat ennätykset ovat myös Etelä-Amerikan ennätyksiä.

## Lähteet
*
*

### Viitteet
Metsänhoitajaliitto

**Metsänhoitajaliitto ry** oli vuosina 1927–2016 toiminut, metsätieteellisen yliopistotutkinnon suorittaneiden, metsänhoitajaksi valmistuneiden sekä muiden metsäalalla toimivien korkeakoulutettujen ja alaa opiskelevien forstien työmarkkina- ja palvelujärjestö.

Liittoon kuului vuonna 2015 noin 2&nbsp;700 henkilöjäsentä sekä 28 toimiala- tai alueellista jäsenyhdistystä.

Metsänhoitajaliitto kuului Akavaan sen perustamisesta 1950 alkaen. Liiton toimisto sijaitsi Helsingin Kruununhaassa.

Metsänhoitajaliiton tärkein päämäärä on jäsenten menestyminen työmarkkinoilla. Liitto tarjoaa jäsenilleen työelämäpalveluja ja työmarkkinaedunvalvontaa, mutta toimii lisäksi aktiivisesti sekä metsä- että koulutuspolitiikassa. Metsänhoitajaliiton tärkeimmät tehtävät ovat jäsenten edunvalvonta ja neuvonta ammatillisissa, taloudellisissa ja yhteiskunnallisissa asioissa. Liitto valvoo jäsentensä palkkauksen kehityksen tasapuolisuutta. Liitto toimii yhteistyöelimenä jäsenistönsä ja eri sidosryhmien välillä.

Vuonna 2016 Metsänhoitajaliitto päätti yhdistyä Luonnontieteiden Akateemisten Liiton ja Ympäristöasiantuntijoiden keskusliiton kanssa vuoden 2017 alusta alkaen uudeksi suuremmaksi, noin 15&nbsp;000 jäsenen akavalaiseksi ammattiliitoksi nimeltään Luonnon-, ympäristö- ja metsätieteilijöiden liitto Loimu.

## Lähteet
Cheryl Noble

**Cheryl Noble** (s. 29. syyskuuta 1956) on kanadalainen curlingpelaaja. Hän kuului naisten maailmanmestaruuden voittaneeseen joukkueeseen vuonna 2000 ja sai lisäksi olympiapronssia Salt Lake Cityssä 2002.
Digimon World

**Digimon World** on Bandain julkaisema seikkailupeli PlayStation-pelikonsolille. Peli julkaistiin vuonna 2001. Pelin päähahmo on imeytynyt pelinsä mukana digimonien eli digitaalisten hirviöiden maailmaan. Pelin alussa saa seurakseen Agumonin tai Gabumonin. Pelin ideana on hankkia kaikki digimonit Tiedostokaupunkiin (), joka on joskus kukoistanut mutta jonkun ihmeellisen seikan vuoksi ne ovat menettäneet muistinsa.

Pelissä riittää haastetta pitkäksi aikaa hankkiessasi digimoneja kaupunkiin ja kasvattaessasi omaa digimoniasi. Pelistä löytyy muitakin haasteita mitalien ja "tamer"-tason muodossa.

Digimonit voivat kuolla, jonka jälkeen pelaaja saa uuden digimonin, joka aloittaa elämänsä Fresh-tasolta, jolta sen voi itse kasvattaa In-Training- Rookie-, Champion- ja Ultimate-tasoille. Mega-taso ei pelissä esiinny ja jotkin Mega-lajit ovatkin vain Ultimate-tasoisia.

Pelin digimoneja, jotka on saatava takaisin Tiedostokaupunkiin ovat: Agumon, Drimogemon, Meramon, Leomon, Angemon, Birdramon, Ogremon, Gabumon, Kunemon, Sukamon, Piyomon, Ninjamon, Unimon, Bakemon, Frigimon, Patamon, Etemon, Centarumon, Tyrannomon, MetalMamemon, Mamemon, Andromon, Greymon, MetalGreymon, Patamon ja lisäksi monia muita.

## Aiheesta muualla
*Virallinen sivu
Ernie Richardson

**Ernie M. Richardson** C.M. (s. 4. elokuuta 1931) on kanadalainen curlingpelaaja. Hän kuuluu tunnettuun curlingsukuun, jonka muiden jäsenten kanssa hän toisinaan pelasi yhteistyössäkin.

Richardson kuului miesten curlingmaailmanmestaruuden voittaneisiin joukkueisiin vuosina 1959, 1960, 1962 ja 1963. 

Richardsonilla on paikka Canada's Sports Hall of Famessa.
Don Duguid

**Donald G. "Don" Duguid** (s. 25. tammikuuta 1935) on kanadalainen curlingpelaaja. Hän kuului joukkueisiin, jotka voittivat Brier-kilpailun vuosina 1965, 1970 ja 1971 sekä maailmanmestaruuden vuosina 1970 ja 1971.

Duguid kelpuutettiin Canada Sports Hall of Fameen vuonna 1991.

Duguid on toiminut kommentaattorina vielä 2000-luvulla.
Ragnar Ringstad

**Ragnar Ringstad** oli norjalainen maastohiihtäjä, joka voitti hopeaa Lahden MM-kisoissa 1938 4x10 kilometrin viestistä Olav Økernin, Arne Larsenin ja Lars Bergendahlin kanssa.
Hu Jia (aktivisti)

**Hu Jia** (; alkup. ; s. 25. heinäkuuta 1973 Peking) on aktivisti ja toisinajattelija Kiinan kansantasavallassa. Hän on keskittynyt työssään Kiinan demokratialiikkeen ja Kiinan ympäristönsuojeluliikkeen toimintaan sekä AIDSiin Kiinassa. Hän on toiminut muun muassa AIDSin uhreja auttavan Loving Source -kansalaisjärjestön johtajana. Hu on arvostellut viranomaisten toimia Kiinassa ja joutunut sen tähden pitkiksi ajoiksi Kiinan turvallisuuspalvelun valvomaan kotiarestiin vailla syytteitä tai pidätysmääräystä. Hän on puhunut myös Tiibetin itsehallinnon puolesta.

## Vankeus
Joulukuun 5. päivänä 2007 Hu ja hänen vaimonsa Zeng Jinyan saivat Toimittajat ilman rajoja -järjestön erikoispalkinnon omistautumisestaan Pekingin vuoden 2008 kesäolympialaisten ihmisoikeuksia rikkovien vaikutusten esille tuomisesta. Vain kolme viikkoa palkinnon myöntämisen jälkeen Hu Jia pidätettiin 27. joulukuuta 2007. Hänet tuomittiin kolmeksi ja puoleksi vuodeksi vankeuteen 3. huhtikuuta 2008 ”yllytyksestä valtiovallan ja sosialistisen järjestelmän kumoamiseen”. Hu on kiistänyt syyllisyytensä. Hu ei voinut valittaa tuomiostaan, sillä lakimiesten ei sallittu ottaa häneen yhteyttä kymmenen päivän valitusaikana.

## Perhe ja uskonto
Hun vaimo Zeng Jinyan on miehensä tavoin poliittinen aktivisti. Hun ja Zengin vuoden 2007 marraskuussa syntynyt tytär Hu Qianci on Hun pidätyksen jälkeen ollut kotiarestissa äitinsä kanssa. Pekingin kesäolympialaisten aikaan heinäkuussa 2008 Zeng katosi Hu Jian ollessa vankilassa, mutta elää lokakuussa 2008 jälleen tiukassa poliisivalvonnassa asunnossaan Pekingin itäosassa.

Hu Jia on uskonnolliselta vakaumukseltaan harras buddhalainen ja noudattaa kasvisruokavaliota. 

## Kunnianosoitukset
Toimittajat ilman rajoja -järjestö myönsi 5. joulukuuta 2007 Hulle ja Zengille erikoispalkinnon heidän omistautumisestaan Pekingin vuoden 2008 kesäolympialaisten ihmisoikeuksia rikkovien vaikutusten esille tuomisesta.

Pariisi myönsi Hu Jialle kunniakansalaisuuden 21. huhtikuuta 2008. Samanaikaisesti kunniakansalaisuus myönnettiin myös Dalai-Lamalle. Pariisin kunniakansalaisuuden ovat saaneet aiemmin Myanmarin (Burman) oppositiojohtaja Aung San Suu Kyi ja iranilainen demokratia-aktivisti Shirin Ebadi.

Euroopan parlamentti myönsi EU:n korkeimman ihmisoikeustunnustuksen, Saharov-palkinnon Hu Jialle 23. lokakuuta 2008.

## Katso myös
* Terveydenhoito Kiinassa

## Lähteet

## Aiheesta muualla

*Hu Jian blogi (Googlen käännös kiinasta englanniksi)
* China: Hu Jia Sakharov Prize spotlights China’s rights crisis. Human Rights Watch, 23.10.2008. (sisältää lisälinkkejä)
* Chronology of Hu Jia’s case. Human Rights Watch, 2006-2008.
Esa Pakarinen (albumi)

__NOTOC__
**Esa Pakarinen** on Esa Pakarisen kokoelma-albumi, joka julkaistiin vuonna 1990 levymerkillä Fazer Finnlevy. Albumin uusintapainos julkaistiin vuonna 2008. Albumin kappaleet on koonnut Jaakko Salo.

Vinyylipainoksessa on lisäkappaleita, joita CD-formaattiin ei ole sisällytetty, mutta kappalejärjestys on muuten sama.

## Kappaleet

### 2 LP
#### LP 1
#
#
#
#
#
#
#
#
#
#
#
#
#
#
#
#

#### LP 2
#
#
#
#
#
#Esa Pakarinen Junior ja Senior: 
#
#
#
#
#
#
#
#

### CD
#
#
#
#
#
#
#
#
#
#
#
#
#
#
#
#
#Esa Pakarinen Junior ja Senior: 
#
#
#
#
#
#

## Aiheesta muualla
* ''Esa Pakarinen'' discogs.com -sivustolla
American Chopper

**American Chopper** on yhdysvaltalainen televisiosarja, jossa seurataan Teutulin perheen Orange County Choppers -moottoripyöräpajan toimintaa. Sarjan esittäminen alkoi yhdysvaltalaisella Discovery-kanavalla 31. maaliskuuta 2003. Suomessa sarjan esittäminen alkoi Nelonen-kanavalla 7. tammikuuta 2006.

## Senior vs. Junior
Sarjan spin-off **American Chopper: Senior vs. Junior** alkoi yhdysvaltalaisella TLC-kanavalla 12. elokuuta 2010. Suomessa sarjan esittäminen alkoi Discovery-kanavalla 27. maaliskuuta 2013.

## Aiheesta muualla
* Kotisivut
Henning Enoksen

**Henning Enoksen** (26. syyskuuta 1935 – 25. syyskuuta 2016) oli tanskalainen jalkapalloilija. Hän kuului Tanskan hopeaa voittaneeseen jalkapallomaajoukkueeseen Rooman kesäolympialaisissa 1960. Hän pelasi maajoukkueessa 54 ottelua ja teki niissä 29 maalia vuosina 1958–1966.

Seuratasolla Enoksen edusti ainakin AGF:ää ja Vejle BK:ta.

Enoksen toimi Islannin jalkapallomaajoukkueen päävalmentajana vuonna 1973.

## Lähteet
Hu Jia

**Hu Jia** -nimisiä kiinalaisia henkilöitä ovat:

* Hu Jia (s. 1973), toisinajattelija
* Hu Jia (s. 1983), uimahyppääjä, olympiamitalisti.
Eyjólfur Sverrisson

**Eyjólfur Sverrisson** (s. 3. elokuuta 1968) on islantilainen jalkapallovalmentaja ja entinen puolustaja. Vuodesta 2009 lähtien hän on toiminut Islannin alle 21-vuotiaiden maajoukkueen päävalmentajana.

## Ura pelaajana

Eyjólfur aloitti peliuransa islantilaisessa Tindastóllissa pelaten nuoruusvuosinaan myös koripalloa. 1989 hän lähti ammattilaiseksi Saksan, jossa edusti viisi kautta VfB Stuttgartia voittaen seuran kanssa Saksan mestaruuden 1992. Kauden 1994/95 hän edusti turkkilaista Beşiktaşia. 

Turkin kauden jälkeen Eyjólfur palasi Saksaan ja pelasi uransa loppuun Hertha Berliinissä voittaen seuran kanssa kahdesti Liga-Pokalin. Hän lopetti uransa 35-vuotiaana vuonna 2003.

## Meriitit

* Saksan mestaruus: 1992
* Liga-Pokal: 2001, 2002
* Turkin mestaruus: 1995

## Ura valmentajana

Valmennusuransa Eyjólfur aloitti Islannin jalkapallomaajoukkueessa marraskuussa 2005.  Hän luotsasi maajoukkuetta 14 maaottelussa, joista Islanti voitti kaksi, hävisi kahdeksan ja pelasi neljästi tasan. Hän sai potkut tehtävistään lokakuussa 2007. 

Eyjólfurin valmennusura jatkui vuonna 2009 Islannin alle 21-vuotiaiden maajoukkueen peräsimessä. Helmikuussa 2011 hän nousi Bundesliigassa pelaavan VfL Wolfsburgin apulaisvalmentajaksi.  Pesti jäi kuitenkin lyhyeksi, kun Pierre Littbarski sai lähteä seurasta jo maaliskuussa eikä Sverrisson mahtunut Felix Magathin valmennusryhmään. 

Islannin nuorten maajoukkueen Eyjólfur luotsasi historiallisesti alle 21-vuotiaiden EM-lopputurnaukseen 2011. Joukkue hävisi alkulohkossaan kaksi ottelua ja voitti viimeisessä pelissä Tanskan 3–0 ja sijoittui lopputuloksissa viidenneksi.
 
## Lähteet
Martin Matsbo

**Martin Matsbo** (4. lokakuuta 1911 &ndash; 6. syyskuuta 2002) oli ruotsalainen maastohiihtäjä. Hän voitti urallaan 4x10 kilometrin viestistä kaksi MM-pronssia (Vysoké Tatry 1935, Lahti 1938). Lisäksi hän saavutti viestipronssia Garmisch-Partenkirchenin kisoista 1936. Henkilökohtaisesti hän sijoittui arvokisoissa parhaiten Lahden MM-kisoissa 1938, missä hän oli 18 kilometrin neljäs.

## Lähteet
*
Maunu Kohijoki

**Maunu Mikael Kohijoki** (26. syyskuuta 1923 Huittinen – 24. tammikuuta 2008 Pori) oli suomalainen kokoomuksen kansanedustaja. Kohijoki syntyi Huittisissa ja hänen vanhempansa olivat maanviljelijät Viljo Valfrid Kohijoki ja emäntä Lyydia Maria Kohijoki (o.s. Kärkäs). Maunu Kohijoki toimi sittemmin Porin kunnan- ja kirkkovaltuustossa. Kansanedustaja hän oli vuosina 1987−1995 ja presidentin valitsijamies vuonna 1988.

Koulutukseltaan Kohijoki oli poliisi ja toimi vuosina 1963–1986 komisariona liikkuvassa poliisissa. Hän kirjoitti liikenneturvallisuudesta lehtiin ja teki asiasta esityksiä televisioon. Sotilasarvoltaan Kohijoki oli kersantti. Hän osallistui jatkosotaan vuonna 1941 ja haavoittui Tolvajärvellä vuonna 1944.

Kohijoki suoritti vuonna 1962 peräti kolme tutkintoa, poliisipäällystön virkatutkinnon, Helsingin yliopistossa hän suoritti oikeuslääkeopin ja oikeuspsykiatrian kurssin. Liikenneturvallisuus oli varsin tärkeä asia Kohijoelle, vuosina 1969–1987 hän toimi Vakavien liikennevahinkojen tutkijalautakunnan jäsenenä ja puheenjohtajana Satakunnassa. Tultuaan vuonna 1987 valituksi eduskuntaan, Kohijoki oli liikennevaliokunnan jäsen lähes koko kansanedustajan uransa ajan, vuosina 1987–1994.

Kohijoki avioitui vuonna 1961 peruskoulunopettaja Eliisa Kohijoen, o.s. Saari, kanssa. Maunu ja Eliisa Kohijoen ainoaksi jäänyt lapsi, vuonna 1969 syntynyt poika on varatuomari Heikki Mikael Kohijoki. Heikki Kohijoki valmistui oikeustieteen kandidaatiksi vuonna 1995 ja sai varatuomarin arvon vuonna 1996. Hän on toiminut aikaisemmin muun muassa. vuosina 1997–2000 Tullihallituksessa tullisihteerinä sekä tullissa tulliylitarkastajana. Vuodesta 2006 alkaen hän toimi vajaan 10 vuoden ajan Puolustusvoimissa sotilaslakimiehenä. Vuonna 2013 hän aloitti apulaissyyttäjänä Länsi-Uudenmaan syyttäjänvirastossa Espoon päätoimipaikassa, jossa toimii nykyisin aluesyyttäjänä.

## Aiheesta muualla
*
*http://arkisto.kokoomus.net/kokoomusbiografia/elamakerta-artikkelit/kohijoki-maunu-mikael/
Billy Wingrove

**Billy Wingrove** (s. 15. marraskuuta 1982 Lontoo, Englanti) on brittiläinen freestyle-jalkapalloilija.

## Historia

Wingrove aloitti jalkapallotaitojen hiomisensa jo lapsena. Hän alkoi opetella ja kopioida temppuja joita näytettiin televisiosta mainoksessa jossa kikkailivat muun muassa Maradona ja Romário.

Billy kasvoi jalkapalloilevassa perheessä, mutta päinvastoin kuten hänen isänsä joka pelasi Tottenhamissa ja serkkunsa joka pelasi Arsenalissa, hän päätti hioa ja näytellä pallonkäsittelytaitojaan sen sijaan, että olisi pelannut jalkapallojoukkueissa. 

Kun hän kasvoi vanhemmaksi hän tuli siten osaksi nuorten freestyle-jalkapalloilijoiden verkostoa Lontoon alueella. Vuonna 2003 Billy osallistui Niken järjestämään freestyle-kilpailuun Lontoon Earl's Courtissa ja 6&nbsp;000 kilpailijan joukosta hän pääsi semifinaaleihin. Coca Cola, O2, Barclaycard, Disney ja Sky Sports  ovat tuon jälkeen käyttäneet Wingrovea mainoksissaan.

## Nykypäivä

Vuoden 2003 Niken freestyle jalkapallokilpailusta lähtien Wingrove on ollut ammattilais-freestyle-jalkapalloilija.

Billy on esiintynyt televisiossa esimerkiksi Nickelodeonilla, BBC1:llä ja Match of the Daylla.

Vuonna 2005 Wingrove esiintyi KDDI:n televisiomainoksessa japanilaisen jalkapalloilija Shinji Onon kanssa. Hieman tämän jälkeen Billy oli osana Coca Colan mainosta Manchester Unitedissa pelaavan Wayne  Rooneyn kanssa ja oli myös japanilaisen jalkapallolehden Footivalin sivuilla. Wingroven työtä on myös esitelty brittilehdissä FourFourTwo ja Match.

Wingrove oli ensimmäinen freestyle-jalkapalloilija, joka siirtyi ammattilaisjalkapallojoukkueeseen. Englannin Valioliigassa pelaava Tottenham Hotspur otti hänet kirjoilleen. Billy näyttää ja opettaa kikkojaan ja temppujaan Tottenhamin valmentajille ja pelaajille, järjestää sponsoreita ja viihdyttää ihmisiä ennen Tottenhamin pelejä ja niiden puoliajoilla. Hän myös on esiintynyt puoliajoilla Englannin maajoukkueen peleissä.

## Lähteet

## Aiheesta muualla
*The Official Billy Wingrove website 
*Keeper saves the day for Old Oak 
*Hertford Town v Edgware - 14/08/04 
* Spurs Control freak 
*The other week I was showing Robbie Keane how to do a trick
Aleksandar Kitinov

**Aleksandar Kitinov** (s. 13. tammikuuta 1971 Skopje) on pohjoismakedonialainen tennispelaaja, jonka ammattilaisura alkoi vuonna 1992 ja päättyi 2003. Oikeakätinen Kitinov oli nelinpelispesialisti, ja hänen paras sijoituksensa ATP:n maailmanrankingissa oli 38. Kaksinpelissä hänen paras rankinginsa oli 296. Kitinov pelasi seitsemässä ATP-kiertueen finaalissa, kaikki nelinpelissä. Hän voitti niistä kolme, mutta oli finaalin häviävänä osapuolena neljä kertaa.

## Lähteet

## Aiheesta muualla
* Pelaajaprofiili Davis Cupin sivuilla
Etelä-Pyeongan

**Etelä-Pyeonganin maakunta** (, hanja 平安南道, McCune‑Reischauer *P'yŏngannam-do*) on yksi Pohjois-Korean maakunnista. Se sijaitsee maan keskiosassa Keltaisenmeren rannikolla pääkaupunki Pjongjangin pohjoispuolella. Etelä-Pyeonganissa on vuoden 2008 väestönlaskennan mukaan 4&nbsp;051&nbsp;696 asukasta ja sen pinta-ala on 12&nbsp;330 neliökilometriä. Maakunnan pääkaupunki on Pyeongseong.

## Aluejako
Etelä-Pyeonganin maakunta jakautuu yhteen erityisasemassa olevaan kaupunkiin (*teukbyeolsi*), viiteen kaupunkiin (*si*), kolmeen suuralueeseen (*gu* ja *jigu*) ja 15 piirikuntaan (*gun*).

### Kaupungit
* Nampon erityisasemassa oleva kaupunki (남포특별시; 南浦特別市)
* Pyeongseong-si (평성시; 平城市)
* Deokcheon-si (덕천시; 德川市)
* Anju-si (안주시; 安州市)
* Gaecheon-si (개천시; 价川市)
* Suncheon-si (순천시; 順川市)

### Suuralueet
* Cheongnam-gu (청남구; 清南區)
* Deukjang-jigu (득장지구; 得場地區)
* Ungok-jigu (운곡지구; 雲谷地區)

### Piirikunnat
* Bukchang-gun (북창군; 北倉郡)
* Daeheung-gun (대흥군; 大興郡)
* Daedong-gun (대동군; 大同郡)
* Eunsan-gun (은산군; 殷山郡)
* Hoechang-gun (회창군; 檜倉郡)
* Jeungsan-gun (증산군; 甑山郡)
* Maengsan-gun (맹산군; 孟山郡)
* Mundeok-gun (문덕군; 文德郡)
* Nyeongwon-gun (녕원군; 寧遠郡)
* Pyeongwon-gun (평원군; 平原郡)
* Ryonggang-gun (룡강군; 龍岡郡)
* Seongcheon-gun (성천군; 成川郡)
* Sinyang-gun (신양군; 新陽郡)
* Sukcheon-gun (숙천군; 肅川郡)
* Yangdeok-gun (양덕군; 陽德郡)

## Lähteet

## Aiheesta muualla
Sears, Roebuck and Company

**Sears, Roebuck and Co.** (tunnetaan myös nimillä **Sears**, **Sears Roebuck** ja **Sears and Roebuck**) on yhdysvaltalainen tavarataloketju. Sen perustivat 1800-luvun lopulla Richard Sears ja Alvah Roebuck. Ketju toimii myös Kanadassa ja Meksikossa. Asiakaskannan muututtua toisen maailmansodan jälkeen maaseutuväestön osuus asiakkaista pieneni ja kaupunkilaisväestön osuus kasvoi ja samalla postimyynnin merkitys väheni. 

Vuonna 1973 yhtiön pääkonttoriksi valmistui Chicagoon pilvenpiirtäjä Sears Tower, joka tunnetaan nykyisin nimellä Willis Tower. Se on Yhdysvaltojen toiseksi korkein rakennus.

Vuonna 2005 Sears fuusioitui Kmartin kanssa muodostaen Sears Holdings Corporationin.

## Sears 2010-luvulla

Helmikuussa 2013 Sears-ketjuun kuului 798 myymälää, joista kymmentä lukuun ottamatta kaikki olivat täyden valikoiman myymälöitä, useimmiten ostoskeskusten yhteydessä sijaitsevia ja pinta-alaltaan noin 13&nbsp;000 neliömetriä. Näitä oli kaikissa 50 osavaltiossa ja Puerto Ricossa. Niiden lisäksi toimi kymmenen Sears Essentials Grand Store -myymälää, kukin eri osavaltiossa ja erillisinä rakennuksina, pinta-alaltaan noin 14&nbsp;500 neliömetriä.

Lisäksi yrityksellä oli 750 Sears Auto Center -autohuoltoa, useimmiten myymälöiden yhteydessä, sekä verkkokauppa sears.com, jonka avulla asiakas voi tehdä tilauksen tietokoneella tai älypuhelimella ja noutaa tavarat lähimmästä Sears- tai Kmart-myymälästä.

Searsin Appliance Builder/Distributor -yksikkö tarjoaa yksityis- ja ammattirakentajille palvelua talon kodinkoneiden ja kiinteistöteknisten laitteistojen suunnittelussa ja toimittamisessa sekä muussa remontoinnissa.

## Katso myös
*Montgomery Ward
*J. C. Penney
*Lands’ End
*Allstate

## Lähteet

## Kirjallisuutta
* Katz, Donald R. (1987):*The Big Store&nbsp;&ndash; Inside the Crisis and Revolution at Sears*. New York: Viking Press.
* Martinez, Arthur C. (2001): *The Hard Road to the Softer Side: Lessons from the Transformation of Sears*. New York: Crown Business.

## Aiheesta muualla

* About Sears -sivusto
Sears

**Sears** voi tarkoittaa seuraavia:

* Sears, Roebuck and Company, lyhemmin *Sears*, yhdysvaltalainen tavarataloketju
* Sears Holdings, Sears, Roebuck and Companyn ja Kmartin yhdistymisestä syntynyt yhdysvaltalainen yritys
* Sears, vuosina 1906-1911 valmistettu yhdysvaltalainen automerkki
* Sears Tower, nyk. Willis Tower, pilvenpiirtäjä Chicagossa
* Sears, sukunimenä:
** Emma Sears (s. 2001), yhdysvaltalainen jalkapalloilija
** Mary Sears (s. 1939), yhdysvaltalainen kilpauimari
** Pete Sears (s. 1973), yhdysvaltalais-ranskalainen koripalloilija
** Robert Sears (1884–1979), yhdysvaltalainen miekkailija
** Winsome Sears (s. 1964), jamaikalais-yhdysvaltalainen liikemies ja republikaanipoliitikko.
Paul Attanasio

**Paul Attanasio** (s. 14. marraskuuta 1959 Bronx) on yhdysvaltalainen käsikirjoittaja ja tuottaja. Hänet tunnetaan muun muassa sarjasta *[[House (televisiosarja)|House]]* sekä elokuvista *Tupla tai kuitti* (1994), *[[Operaatio Donnie Brasco]]* (1997), *[[Poseidon (elokuva)|Poseidon]]* (2006) ja *[[Jaettu Berliini]]* (2006). 

Attanasio on voittanut Baftan ja ollut ehdolla Golden Globen sekä kahden Oscar-palkinnon saajaksi. Hän toimi 1980-luvulla *The Washington Postin* elokuva-arvostelijana. 

## Aiheesta muualla
*
Tony Curran

**Tony Curran** (s. 13. joulukuuta 1969) on brittiläinen näyttelijä. Hän syntyi Glasgow'ssa, Skotlannissa, ja valmistui Royal Scottish Academy of Music and Dramasta. 

Curran on esiintynyt muun muassa elokuvissa *[[13. soturi]]* (1999), *[[Blade II]]* (2002), *[[Herrasmiesliiga (elokuva)|Herrasmiesliiga]]* (2003), *[[Jaettu Berliini]]* (2006), *[[Red Road]]* (2006), ** (2006) ja *[[Calibre]]* (2018). 

## Aiheesta muualla
*
Linda Sue Park

**Linda Sue Park** (s. 25. maaliskuuta 1960) on yhdysvaltainkorealainen kirjailija. Hän on julkaissut lastenkirjallisuutta ja kuvakirjoja hyvin nuorille lukijoille. Lisäksi hän on kirjoittanut The 39 Clues-sarjaan kuuluvan Myrskyvaroituksen. 

Park voitti vuonna 2002 Newbery-mitalin teoksestaan *A Single Shard*. Hän on harrastanut kirjoittamista nelivuotiaasta pitäen ja julkaisi ensimmäisen runonsa yhdeksän ikäisenä. 

Park kilpaili *Jeopardy!*-show'ssa vuonna 2006. Hänellä on kaksi lasta.

## Lähteet
Derek Miles

**Derek Miles** (s. 28. syyskuuta 1972 Sacramento, Kalifornia, Yhdysvallat) on yhdysvaltalainen seiväshyppääjä. Hänen ennätyksensä sekä ulko- että sisäradoilla on 585&nbsp;cm.

Miles on sijoittunut usein kymmenen parhaan joukkoon suurissa kilpailuissa. Pekingin olympialaisissa 2008 hän sijoittui alun perin neljänneksi, mutta nousi pronssille kun hänen edelleen sijoittunut Denys Jurtšenko hylättiin dopingin takia vuonna 2016. Miles sai pronssimitalinsa huhtikuussa 2017. Miles oli viides Birminghamin MM-hallikisoissa 2003, kuudes saman vuoden Pariisin MM-kilpailuissa, seitsemäs Ateenan olympialaisissa 2004, kahdeksas Valencian MM-hallikilpailuissa 2008 sekä neljäs Dohan sisäratojen MM-kilpailuissa 2010. ssa hän on ollut kolmas , voittaja  ja toinen .

Miles voitti Yhdysvaltojen mestaruuden vuosina 2008 ja 2011. Maan sisäratojen mestaruuden hän voitti 2003.

## Lähteet
Andrea Arnold

**Andrea Arnold**, OBE (s. 5. huhtikuuta 1961, Dartford, Kent, Englanti) on brittiläinen palkittu näyttelijä ja elokuvaohjaaja.

Arnold voitti lyhytelokuvallaan *Wasp* (2003) parhaan lyhytelokuvan Oscar-palkinnon vuonna 2004. Hän on myös Bafta-palkittu. Arnoldin ensimmäinen täyspitkä elokuva *[[Red Road]]* ilmestyi vuonna 2006. Vuonna 2009 hän sai Cannesin elokuvajuhlilla tuomariston palkinnon (*Prix du Jury*) elokuvallaan *[[Fish Tank]]*, jonka kansainvälinen asiantuntijaraati äänesti BBC:n kyselyssä kuluvan vuosisadan 70 parhaan elokuvan joukkoon vuonna 2016. Arnold ohjasi vuonna 2011 filmatisoinnin Emily Brontën teoksesta *[[Humiseva harju]]* ja *[[Humiseva harju (vuoden 2011 elokuva)|elokuvan]]* ensi-ilta oli syyskuussa 2011. Arnold voitti vuoden 2016 elokuvallaan *[[American Honey]]* uransa toisen tuomariston palkinnon (*Prix du Jury*).

## Filmografia
* *[[Wasp (lyhytelokuva)|Wasp]]* (2003, lyhytelokuva)
* *[[Red Road]]* (2006)
* *[[Fish Tank]]* (2008)
* *[[Humiseva harju (vuoden 2011 elokuva)|Humiseva harju]]* (2011)
* *[[American Honey]]* (2016)

## Lähteet

## Aiheesta muualla
*
Lena Furberg

**Lena Furberg** (s. 11. maaliskuuta 1957 Skellefteå) on ruotsalainen sarjakuvapiirtäjä. Hän piirtää etenkin hevossarjakuvia ja hän on tullut tutuksi etenkin ''Polle – maailman monin poni'' -sarjakuvista. Furberg aloitti sarjakuvapiirtämisen 15-vuotiaana. 

Furbergin sarjakuvia ilmestyi ensimmäistä kertaa *Ponnybilderna*-nimisessä ruotsalaislehdessä. Lehden toimittaja oli kiinnittänyt erityistä huomiota 15-vuotiaan Furbergin kirjoittaman kiukkuisen lukijapalautteen reunoja koristaviin vihaisiin poneihin ja kysyi, haluaisiko Furberg piirtää sarjakuvia lehteen. Furberg suostui, ja sarjakuvahahmo nimeltä Munter syntyi. Sarjakuva ehti ilmestyä kaksi vuotta, ennen kuin *Ponnybilderna* lakkasi ilmestymästä. Furberg tarjosi luomustaan moniin lehtiin, kunnes ''Min Häst'' -hevoslehti otti sen omakseen. Koska Furberg ei ollut koskaan pitänyt nimestä Munter, nimi muuttui uuden lehden myötä muotoon Mulle. Samoihin aikoihin *Min Hästin* suomalainen sisarlehti *[[Hevoshullu]]* sai sarjakuvan myös omille sivuilleen, ja ponin nimi suomennettiin Polleksi. 

Koomisen *Polle*-sarjakuvan lisäksi Furberg on piirtänyt *Min Hästiin* ja sen sisarlehti *Hevoshulluun* paljon myös vakavahenkisempiä nuorten hevossarjakuvia, muun muassa kuuluisien hevosten elämäntarinoita mutta myös kertomuksia aivan tavallisten hevosihmisten elämästä. Yksittäisten tarinoiden ja lyhyiden jatkokertomusten lisäksi hän on laatinut 1996 käynnistyneen pitkäkestoisen jatkosarjan ''Tuuvan talli'', joka kertoo tosipohjaisesti ruotsalaisen yksityistallin ihmisistä ja hevosista. Tämä sarja on 2000-luvulla julkaistu myös omina albumeinaan ruotsiksi ja suomeksi.

Furberg aloitti ratsastamisen 10-vuotiaana eikä hänellä ole koskaan ollut omaa hevosta, pelkästään vuokrahevosia. Furberg asuu Skånessa Bromöllassa ja hänellä on mies ja yksi lapsi.

## Lähteet
Take on Me

**Take on Me** on A-ha-yhtyeen kappale vuodelta 1985. 

Kappale nousi Yhdysvalloissa ''Billboard'' Hot 100 -listan ykköseksi lokakuussa 1985. Kappale nousi myös monissa maissa listasijojen kärkeen, kuten muun muassa Australiassa, Ruotsissa ja Saksassa. Yhtyeen kotimaassa Norjassa single myi 200&nbsp;000 kappaletta, nelinkertaisen platinalevyn verran.

Kappaleesta tehtiin myös musiikkivideo, jossa käytettiin suurimmaksi osaksi rotoskooppaus-animaatiotekniikkaa. Musiikkivideosta tuli suosittu ja se on äänestetty muun muassa yhdeksi 1980-luvun parhaimmista musiikkivideoista. Kappaleen musiikkivideossa esiintyvät muun muassa yhtyeen solisti Morten Harket ja näyttelijä Bunty Bailey.

Suomessa single nousi parhaimmillaan listan sijalle 6. Spotifyssa kappaletta on kuunneltu yli 800 miljoonaa kertaa.

## Lähteet
Nelsonin oireyhtymä

**Nelsonin oireyhtymässä** tapahtuu aivolisäkkeen rauhaskasvaimeen nopea laajeneminen, jonka syynä on molempien lisämunuaisten poisto. 

Lisämunuaisten poistaminen on Cushingin oireyhtymän yhteydessä tehtävä kirurginen toimenpide. Kun lisämunuaiset on poistettu, kortisolin tuotanto lakkaa, ja silloin olemassa oleva rauhaskasvain voi kasvaa huomaamatta. Kasvu voi aiheuttaa massavaikutuksen, joka johtuu aivokudoksen kokoon puristumisesta ja kortikotropiinin (ACTH) ja melanosyyttejä stimuloivan hormonin (MSH) tuotannon lisääntymisestä. 

Tavallisimpia oireita ovat lihasheikkous ja ihon pigmentin lisääntyminen, mikä johtuu runsaasta MSH:sta. Nelsonin oireyhtymä on harvinainen, sillä molempien lisämunuaisten poisto tehdään nykyisin vain äärimmäisen harvoin.

## Lähteet
*
Premier Soccer League

**Premier Soccer League** (**PSL**) on Etelä-Afrikan miesten jalkapallon korkein sarjataso. Pääsarja on nimeltään **Betway Premiership**. Toiseksi korkein sarjataso on National First Division, joka koostuu kahdesta alueellisesta sarjasta. Vuonna 1996 perustetun Premier Soccer Leaguen puheenjohtajana toimii norjalainen Kjetil Siem, joka korvasi englantilaisen Trevor Phillipsin kauden 06/07 jälkeen.

Liigassa pelaa 16 joukkuetta, jotka sarjakauden (elokuu-toukokuu) aikana kohtaavat toisensa kaksi kertaa. Jokainen joukkue pelaa siis yhteensä 30 ottelua kaudessa. Liigan voittaja ja toiseksi sijoittunut pääsevät CAF Mestarien liigaan ja toiseksi sijoittunut toiselle karsintakierrokselle. Liigan kolmonen ja Nedbank Cupin voittaja pääsevät CAF Confederations Cupiin, joka on Afrikan vastine UEFA Cupille.

ABSA Premier Leaguen viimeiseksi sijoittunut joukkue putoaa suoraan liigasta.

## Joukkueet kaudella 2024-2025

## Mestarit

* 1997 Manning Rangers
* 1998 Mamelodi Sundowns
* 1999 Mamelodi Sundowns
* 2000 Mamelodi Sundowns
* 2001 Orlando Pirates
* 2002 Santos
* 2003 Orlando Pirates
* 2004 Kaizer Chiefs
* 2005 Kaizer Chiefs
* 2006 Mamelodi Sundowns

* 2007 Mamelodi Sundowns
* 2008 Supersport United
* 2009 Supersport United
* 2010 Supersport United
* 2011 Orlando Pirates
* 2012 Orlando Pirates
* 2013 Kaizer Chiefs
* 2014 Mamelodi Sundowns
* 2015 Kaizer Chiefs

## Lähteet

## Aiheesta muualla
*Premier Soccer Leaguen viralliset sivut
*Etelä-Afrikan jalkapalloliitto
Cushingin oireyhtymä

**Cushingin oireyhtymä** eli **Cushingin syndrooma** on umpierityssairaus, jossa kortisolin määrä veressä on normaalia korkeampi. Tauti johtuu tavallisimmin aivolisäkkeessä, lisämunuaisissa tai joskus myös muualla sijaitsevasta kasvaimesta ja on silloin sisäsyntyinen. Sen voi aiheuttaa myös pitkäaikainen kortisonivalmisteiden käyttö, jolloin sitä sanotaan ulkosyntyiseksi. Oireyhtymä on harvinainen, Suomessa tapauksia on vuosittain parikymmentä. Sisäsyntyisen Cushingin oireyhtymän hoitona on oireyhtymän aiheuttavan kasvaimen poisto. Ellei kasvaimen poistoa jostakin syystä voida tehdä, käytetään kortisolin muodostusta estäviä lääkkeitä tai kasvaimeen kohdistettavaa sädehoitoa.

## Etiologia
### Sisäsyntyiset syyt
Cushingin oireyhtymän voi saada elimistössä aikaan ulkopuolisista syistä riippumaton prosessi, kuten aivolisäkkeen tai hypotalamuksen kasvain. Tällöin lisämunuaiskuoren liikatoiminta aiheutuu adrenokortikotrooppisen hormonin (ACTH) liikaerityksestä, jolloin puhutaan *Cushingin taudista*.
#### Aivolisäkkeen kasvain
Aivolisäkkeen kasvain aiheuttaa adrenokortikotrooppisen hormonin (ACTH) liikaerityksen kautta lisämunuaiskuoren zona fasciculatan liikatoiminnan, jolloin kortisolin eritys lisääntyy. Sairaus on naisilla noin viisi kertaa yleisempi kuin miehillä. Useimmissa tapauksissa aivolisäkkeen kasvain on ACTH:ta erittävä mikroadenooma.

#### Aivolisäkkeen liikakasvu
Adrenokortikotrooppisen hormonin (ACTH) liikaerityksen voi aiheuttaa aivolisäkkeen ACTH:ta erittävien solujen liikakasvu eli hyperplasia. Tämä voi olla primaarista tai syynä voi olla myös hypotalamuksen kortikotropiinia vapauttavien (CRH) solujen adenooma.

#### Primaarinen lisämunuaiskuoren kasvain
Sisäsyntyisen Cushingin oireyhtymän voi aiheuttaa lisä­munuais­kuoren kasvain. Kasvain voi olla hyvänlaatuinen (adenooma) tai pahanlaatuinen (karsinooma). Usein kasvain sijaitsee vain toisessa lisämunuaisessa. Myös primaarinen lisämunuaiskuoren liikakasvu eli hyperplasia on mahdollinen Cushingin oireyhtymän syy. Tällöin puhutaan adrenokortikotrooppisesta hormonista riippumattomasta Cushingin oireyhtymästä (engl. *ACTH-independent Cushing syndrome*).

#### Ektooppinen adrenokortikotrooppisen hormonin (ACTH) eritys
Ektooppisessa erityksessä jokin muu kudos kuin aivolisäkkeen adrenokortikotrooppista hormonia erittävät solut (kortikotrofit) erittävät adrenokortikotrooppista hormonia (ACTH) verenkiertoon. Usein keuhkojen pienisoluinen karsinooma pystyy erittämään ACTH:ta. On myös mahdollista, että kasvainsolukko erittää kortikotropiinia vapauttavaa hormonia (CRH), joka puolestaan aktivoi aivolisäkkeen kortikotrofeja erittämään adrenokortikotrooppista hormonia ylenmäärin saaden aikaan Cushingin oireyhtymän.

### Ulkosyntyiset syyt
#### Kortikosteroidihoito
Useimmiten Cushingin oireyhtymän aiheuttaa kortikosteroidihoito, jolloin puhutaan iatrogeenisesta Cushingin oireyhtymästä.

## Katso myös
* Addisonin tauti
* Pseudo-Cushingin oireyhtymä

## Aiheesta muualla
*Cushingin oireyhtymä – Terveyskirjasto.fi
Ajattelija

**Ajattelija** voi tarkoittaa seuraavia:
* ajattelija, filosofi
* ''Ajattelija'' (ransk. *Le Penseur*), Auguste Rodinin pronssiveistos
* Ajattelija, superroistoja DC Comicsin sarjakuvissa.
Juliet Haslam

**Juliet Haslam** (s. 31. toukokuuta 1969) on australialainen maahockeypelaaja. Hän kuului olympialaisissa 1992, 1996 ja 2000 kilpailleisiin joukkueisiin; kahdessa jälkimmäisessä hän voitti joukkueineen kultaa.

Haslam on kuulunut myös Champions Trophyn voittajajoukkueisiin vuosina 1991, 1993, 1995, 1997 ja 1999.

## Lähteet
Asrai

**Asrai** on hollantilainen yhtye, jonka musiikki on goottirockin ja metallin rajamailla. Ryhmä perustettiin vuonna 1985, mutta tuolloin se tunnettiin vielä toisella nimellä — nykyisen nimityksen bändi otti käyttöön vuonna 1988. Useat Asrain jäsenet ovat soittaneet musiikkia lukuisissa punk- ja new-wave -yhtyeissä.

## Diskografia
* Touch the Dark (2004)
* Sour Ground (single, 5. marraskuuta 2007)
* Pearls in Dirt (julkaistu 12. marraskuuta 2007)
* Between Dreams and Destiny (EP, 2013)
* Hourglass (2017)

## Jäsenet
*Margriet Mol (laulu)
*Martin Kooy (basso)
*Manon van der Hidde (syntikka ja viulu)
*Rik Janssen (kitara)
*Karin Mol (rummut)

## Lähteet
Clem McSpadden

**Clem Rogers McSpadden** (9. marraskuuta 1925 – 7. heinäkuuta 2008) oli yhdysvaltalainen demokraattisen puolueen poliitikko. Hän istui liittovaltion edustajainhuoneessa Oklahoman toisesta vaalipiiristä vuosina 1973–1975.

McSpadden oli vuosina 1944–1946 Yhdysvaltain laivastossa palvellut toisen maailmansodan veteraani.

McSpadden tuli valituksi Oklahoman osavaltiolliseen senaattiin jo vuonna 1954. Hänet valittiin uudelleen useita kertoja, ja hänestä tuli jopa kaksinkertainen *pro tempore* -puhemies. Hän pyrki vuonna 1974 Oklahoman kuvernööriksi, mutta jäi puolueensa esivaalissa toiseksi David Borenin jälkeen. Molemmat voittivat esivaalin ensimmäisellä kierroksella silloisen istuvan kuvernöörin David Hallin. 

Poliitikonuransa lisäksi McSpadden teki pitkän uran rodeotapahtumien selostajana. Hän toimi myös 18 vuotta National Finals Rodeon toiminnanjohtajana, kun tapahtuma järjestettiin Oklahoma Cityssä. Hänet valittiin Pro Rodeo Hall Of Fameen vuonna 1990. McSpadden oli myös lobbausfirma McSpadden & Associatesin perustaja.

McSpadden oli naimisissa ja hänellä oli kolme lasta, kaksi poikaa ja tytär. 

## Lähteet
Uplink

**Uplink** on Introversion Softwaren vuonna 2001 julkaisema hakkerointiin perustuva tietokonepeli.

## Tarina
Pelaaja on hakkeri, joka liittyy Uplink Corporationin agenttirivistöihin vuonna 2010. Uplink Corporation on yhtiö, joka antaa hakkereille ja krakkereille töitä ympäri maailmaa. Pelaaja hyväksyy erilaisia tehtäviä (tiedostojen poistamisesta ja varastamisesta aina pörssikurssien romahduttamiseen ja virusten estämiseen), joiden onnistuneesta suorituksesta hän saa sekä alamaailman arvostusta että krediittejä, paikallista rahaa. Krediiteillä voi ostaa uusia ohjelmistoja ja komponentteja.

Pelin alussa pelaaja saa sähköpostin kuolleelta huippuluokan Uplink-agentilta, koskien Andromeda Research Corporationin tekemää tutkimusta luodakseen *Revelation*-nimisen viruksen, jonka olisi tarkoitus tuhota Internet. Toinen yhtiö, Arunmor, koettaa pysäyttää nämä aikeet luomalla *Faith*-nimisen ohjelmiston, joka pystyy tuhoamaan *Revelationin*. Pelaaja voi valita kumpaa yhtiötä haluaa auttaa, tai hän voi vain olla välittämättä tarinasta, jolloin virusten taistelu tapahtuu taustalla ilman pelaajan osallistumista.

## Aiheesta muualla
* Uplink-pelin viralliset kotisivut
* Introversion Softwaren kotisivut
Jakke Hallikainen

**Jari "Jakke" Hallikainen** (1. lokakuuta 1965 – 29. marraskuuta 2007) oli suomalainen laulaja ja sanoittaja, joka oli jäsenenä Kaaos-, Kuolleet kukat- ja Positive Negative -punk-yhtyeissä. Hän kuoli äkilliseen sydänpysähdykseen.

Vuonna 2016 *Helsingin Sanomat* uutisoi Hallikaisen niittitakista, joka oli päätynyt arvovaltaisen amerikkalaisen GQ-aikakauslehden muotikuviin. 

## Lähteet

## Aiheesta muualla
*
Hiroyuki Enoki

**Hiroyuki Enoki** (; s. 14. syyskuuta 1979 Akita, Japani) on japanilainen korsisarjan nyrkkeilijä. Enoki on voittanut urallaan Japanin, ja OPBF-sarjan mestaruuden.

## Ammattiura
Enoki debytoi korsisarjassa elokuussa 1998 Jokohamassa. Debyyttiottelussaan Enoki voitti Koyu Nakajiman ensimmäisen erän tyrmäyksellä. 

Voitettuaan 21 otteluaan Enoki voitti Akinori Kanain Japanin korsisarjan titteliottelussa tammikuussa 2005.

Vuoden 2008 huhtikuussa Enoki otteli ratkaisemattoman Takahiro Aohia vastaan ottelussa jonka panoksena olivat Enokin OPBF liiton mestaruus, japanin korsisarjan mestaruus ja karsinta WBA liiton titteliotteluun. Vaikka karsintaottelu päättyi ratkaisemattomaan, pääsi Enoki ottelemaan senhetkistä WBA liiton mestari Crish Johnia vastaan mutta kärsi tappion kaikin tuomariäänin. 

Enoki palasi kehään vuoden 2009 maaliskuussa tyrmäten kokemattoman Ardi Diegon kolmannessa erässä.

Enoki pääsi OPBF sarjan mestaruusotteluun 10. lokakuuta 2009 mutta hävisi Satoshi Hosonolle kaikin tuomariäänin 12 eräisen ottelun päätteeksi.

Toistaiseksi viimeisen kerran urallaan Enoki on otellut 23. huhtikuuta 2010. Tällöin käydyssä ottelussa hän hävisi Alberto Garzalle teknisellä tyrmäyksellä 9 erässä.

## Aiheesta muualla
*ammattinyrkkeilyottelut boxrec.comissa
Hudson Leick

**Heidi Hudson Leick** (s. 9. toukokuuta 1969 Cincinnati, Ohio) on yhdysvaltalainen näyttelijä. Hänet tunnetaan muun muassa Calliston roolista televisiosarjassa **, jossa hän esiintyi vuosina 1996–2000.

Leick on nähty myös muissa televisiosarjoissa ja elokuvissa. 

## Lähteet

## Aiheesta muualla
*
Prepositio

**Prepositio** on ennen täydennystään (pääsanaansa) sijaitseva adpositio, taipumaton tai vajaasti taipuva sana, joka ilmaisee olion tai asian suhdetta johonkin toiseen asiaan. 

## Yleistä
Prepositiot edeltävät niiden täydennyksenä olevaa nominia (esim. suomen ***ennen''' muuta, '''ympäri''' korvia'', [[Ruotsin kieli|ruotsin]] ***bakom** huset'' ’talon **takana**’, ***i*' bilen* ’auto*'ssa**’) tai nominilauseketta (esim. suomen ***läpi*' harmaan kiven, **ilman** vanhempien valvontaa*), joskus [[Adverbi|adverbia]] (esim. [[Englannin kieli|englannin]] ***since** when?* ’mistä lähtien?’) tai kokonaista lausetta (esim. englannin ***since** they finished their breakfast* ’siitä lähtien, kun he saivat aamiaisensa syötyä’). Ne muodostavat yhdessä täydennyksensä kanssa prepositiolausekkeen, joka voi toimia lauseessa esimerkiksi [[Adverbiaali|adverbiaalina]] (*hän menee vaikka **läpi harmaan kiven**).* Kielissä, joissa nomineilla on [[Sija|sijataivutusta]], prepositiolla on tyypillisesti [[rektio]] eli sen täydennyksen on oltava tietyssä sijassa. Esimerkiksi [[Saksan kieli|saksan]] kielessä vanhojen prepositioiden täydennykset ovat yleensä joko [[Akkusatiivi|akkusatiivissa]] (esim. *über den Zaun* ’aidan yli’) tai [[Datiivi|datiivissa]] (esim. *auf dem Zaun* ’aidalla’). 

Prepositioita esiintyy suuressa osassa maailman kielistä (hieman yli puolessa Grambank-tietokannan kielistä), mutta on myös kieliä, joissa kaikki adpositiot ovat [[Postpositio|postpositioita]] tai minkäänlaisia adpositioita ei käytetä. 

== Prepositiot suomessa ja sukukielissä ==
[[Uralilaiset kielet|Uralilaisten kielten]] adpositiot ovat yleensä postpositioita. Tästä poikkeuksena ovat ainoastaan [[Itämerensuomalaiset kielet|itämerensuomalaiset]] ja [[saamelaiskielet]], joissa postpositioiden lisäksi esiintyy myös jonkin verran prepositioita.

Suomen kielen prepositioista osa esiintyy pelkästään prepositioasemassa (***vastoin** tahtoaan, **ilman** armoa),* ja niiden täydennys on yleensä [[Partitiivi|partitiivissa]]. Osa on ns. ambipositioita, eli ne voivat esiintyä sekä pre- että postpositioina: ***läpi** sormien ~ sormien läpi, **pitkin** polkua ~ polkua pitkin, **huolimatta** siitä ~ siitä huolimatta, **lähellä** kylää ~ kylän / kylää lähellä.* Runokielessä, esimerkiksi laulujen teksteissä, vakiintuneet postpositiotkin saattavat esiintyä prepositioasemassa tai päinvastoin *(**luona** vanhan veräjän, **varrella** virran, sinua **ilman**).''

## Lähteet
Glenn Resch

**Glenn Allan ”Chico” Resch** (s. 10. heinäkuuta 1948 Moose Jaw, Saskatchewan, Kanada) on entinen kanadalainen jääkiekkomaalivahti, jolla on myös Yhdysvaltain kansalaisuus. Hän pelasi National Hockey Leaguessa (NHL) vuodesta 1973 vuoteen 1986. Hänen NHL-seuransa olivat New York Islanders, Colorado Rockies, New Jersey Devils ja 
Philadelphia Flyers. Nyttemmin hän toimii televisiokommentaatorina.

## Saavutuksia ja palkintoja

* 1974 CHL-liigan arvokkain pelaaja ja ykköstähdistön maalivahti 
* ssa 1976, 1977 ja 1984
*  1976 ja 1979
* Stanley Cup 1980
* kahdesti Kanada-cupissa joista toinen Yhdysvaltain edustajana 1984
* jääkiekon MM-kisoissa USA:n joukkueessa 1982
* Bill Masterton Trophy 1982
Alojz Rebula

**Alojz Rebula** (21. kesäkuuta 1924 – 23. lokakuuta 2018) oli slovenialainen kirjailija. Hän loi monipuolisen tuotannon, johon kuuluu lukuisten romaanien lisäksi muun muassa näytelmäkirjallisuutta. Teoksia on käännetty useille kielille. 

Rebula voitti Prešeren-palkinnon vuonna 1995. Hän kuului Slovenian tiede- ja taideakatemiaan.

## Lähteet
Martha’s Vineyard

**Martha's Vineyard** on saari Cape Codin etelärannikolla Yhdysvalloissa. Saaren pinta-ala on 231,7&nbsp;km², ja sillä asuu noin 15&nbsp;000 ihmistä. Arkipuheessa siitä käytetään nimitystä "The Vineyard". Chappaquiddick Island sijaitsee Martha's Vineyardin itäpuolella.

Saari kuuluu Massachusettsin osavaltioon ja muodostaa suuren osan Dukesin piirikuntaa, loppuosan muodostavat Cuttyhunk Island ja Elizabethinsaaret sekä Nomans Land -saari. Martha's Vineyardilla asui varhaisin tunnettu kuurojen yhteisö, joka kehitti oman viittomakielen murteen. Nykyisin saari tunnetaan kesäasukkaista, mutta kiinteä asutus on lisääntynyt huomattavasti 1960-luvulta alkaen, vaikka saarelle pääsee vain veneellä tai lentäen.

Steven Spielberg kuvasi saarella elokuvan *[[Tappajahai (elokuva)|Tappajahai]]*.

## Lähteet
Anneliese Rothenberger

**Anneliese Rothenberger** (19. kesäkuuta 1924 – 24. toukokuuta 2010) oli saksalainen sopraano. Hänen ohjelmistoonsa kuului niin liedejä kuin oopperaroolejakin, ja säveltäjävalikoima kattaa useita nimiä varhaisbarokista nykymusiikkiin.

Rothenberger sai kiinnityksen Koblenzin kaupunginteatteriin jo 17-vuotiaana. Hänelle myönnettiin vuonna 1966 ensimmäisen luokan Bundesverdienstkreuz. 

## Aiheesta muualla
* Anneliese Rothenbergerin muistokirjoitus Helsingin Sanomissa
The Knickerbocker

**The Knickerbocker** eli **New-York Monthly Magazine** oli New Yorkissa ilmestynyt kirjallisuuslehti, jonka perusti Charles Fenno Hoffman 1833. Lehti ilmestyi vuoteen 1865 eri nimillä, kuten *The Knickerbocker* tammi–kesäkuu 1833, *The Knickerbocker, or, New-York monthly magazine* 1833–1862, *The Knickerbocker monthly: a national magazine*, 1863–helmikuu 1864, *The American monthly knickerbocker*, maalis–joulukuu 1864, *The American monthly*, tammi–kesäkuu 1865, ja *The Fœderal American monthly* heinä–lokakuu 1865. Sen päätoimittaja oli Lewis Gaylord Clark, jonka kolumni oli kunkin lehden painavin puheenvuoro.

Lehteä avustanutta ja sen kulttuurimiljöötä kansoittanutta kirjoittajapiiriä on usein kutsuttu nimellä "Knickerbocker writers." Ryhmään kuuluivat esimerkiksi kirjailijat Washington Irving, Fitz Hugh Ludlow, William Cullen Bryant, Henry Wadsworth Longfellow, Oliver Wendell Holmes, James Russell Lowell, Bayard Taylor, George William Curtis, Richard Henry Stoddard, Elizabeth Clementine Stedman, John Greenleaf Whittier, Horace Greeley ja James Fenimore Cooper. Myös Frederick Swartwout Cozzens kuului avustajiin.

## Lähteet
* Spivey, Herman Everette. "The *Knickerbocker Magazine*, 1833-1865: A Study of its History, Contents, and Significance." Ph.D. dissertation, University of North Carolina, 1936.
* Mott, Frank Luther. *A History of American Magazines, volume 1 (1741-1850)*. Harvard University Press/Belknap, 1930. .

### Viitteet

## Aiheesta muualla
*[''The Knickerbocker''](http://www.archive.org/search.php?query=(title%3A%22The%20Knickerbocker%22%20OR%20title%3A%22American%20monthly%20Knickerbocker%22)%20AND%20mediatype%3Atexts)-lehtiä skannattuina Internet Archivessa. Viitattu 20.3.2014.
*''The Knickerbocker'' Ron Unzin sivuilla. Viitattu 20.3.2014.
Aleksandr Medvedev

**Aleksandr Ivanovitš Medvedev** (, 14. elokuuta 1955 Šahtjorsk, Sahalinin saari, Neuvostoliitto) on venäläisen kaasuyhtiö Gazpromin hallituksen varapuheenjohtaja, Gazprom Exportin pääjohtaja ja KHL:n toimitusjohtaja . Hän on RosUkrEnergon johtokunnan jäsen ja Nord Stream AG:n osakkeenomistajien johtokunnan jäsen.

Vuodesta 2008 Medvedev on toiminut KHL-liigan toimitusjohtajana. Hän on myös SKA Pietarin toimitusjohtaja ja edustaa Venäjää IIHF:ssä.

## Lähteet